Britanicilor nu le sunt foarte pe plac românii care vin să muncească în Regat, dar sunt încântaţi de peisajele şi locurile pe care le pot vedea în ţara noastră. Jurnaliştii de la The Telegraph recomandă Salina Turda drept destinaţia perfectă pentru un weekend reuşit.

Jurnaliştii britanici recunosc că nu toată lumea se gândeşte la sare ca la ceva frumos şi laudă felul în care minerii români au transformat sarea într-un decor spectaculos, desprins parcă dintr-un film SF.

În plus, britanicii îi asigură pe cei care vor să viziteze Salina că nu se vor plictisi: la 112 metri sub pământ, turiştii au la dispoziţie un centru SPA, un amfiteatru pentru concerte, teren de minigolf, o pistă de bowling şi chiar şi un carusel.